Starul din Premier League care a fost afectat de depresie: "Nu ştiu ce se întâmpla în capul meu!
Atacantul echipei Tottenham şi internaţionalul brazilian Richarlison a vorbit la ESPN despre depresia profundă prin care a trecut în 2023. El le-a recomandat tuturor celor care simt nevoia să consulte un psiholog.
"Înainte de antrenament, voiam doar să mă duc acasă. Am vrut să mă închid în camera mea pentru că… nu ştiu. Nu ştiu ce se întâmpla în capul meu", a declarat jucătorul de 26 de ani pentru ESPN Brazilia. "I-am spus chiar şi tatălui meu că voi renunţa la tot".
"Prin ce am trecut după Cupa Mondială, să aflu aceste lucruri despre oamenii care au trăit cu mine ani de zile, este o nebunie", continuă el. "Să mă duc la tatăl meu, care a urmărit acest vis alături de mine ani de zile, şi să-i spun 'Tată, simt că vreau să renunţ', este o nebunie. Tocmai jucasem la o Cupă Mondială. Şi am simţit că mi-am atins limitele".